《菊》
清代·戴梓

袅袅黄花飐夕阳，旧偕彭泽傲清霜。琼开春圃无娇影，草偃秋山挺异芳。

三径就荒人未老，一湾如锦酒初香。何须久服希轻举，且对寒英进几觞。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。